Eva á 60% afslætti

Sérfræðingar eins og Eva kosta um 1,000 dollara á tímann eða um 1m kr. á dag. Reynsla og þekking er hátt metin erlendis. Þessi umræða hér er byggð á vanþekkingu og skilningsleysi. Þetta ætti líka að sýna fólki hversu hrikalega launataxtar og gengi hefur fallið hér á landi.

Yfirleitt velja Íslendingar 3ja flokks erlenda sérfræðinga sem eru dýrir en á ódýrari töxtum en hæfari menn. Svona sparnaður skilar sjaldan árangri enda hafa erlendir sérfræðingar ekki sérstaklega gott orð á sér hér á landi. Eva er undantekning á þessari reglu.

Vonandi getur svona óviðeigandi og ósmekklegt tal um hennar þóknun endað hér.

Fyrri ummæli:
Það væri óskandi Andri Geir að umræðan endi. Fjárfesting í þekkingu og reynslu virðist vera eitthvað sem normal Íslendingur skilur ekki. Kannski ekki margur stjórnmálamaðurinn heldur, eða fjölmiðlar. Svona ef miðað er við fáranlega upptalningu þeirra á kostnaði ráðuneyta við kaup á ráðgjafaþjónustu. Alltaf gert ráð fyrir að hún hafi ekki skilað öðrum árangri en kostnaði. Sem reyndar er líka rétt. En við erum að borga klink fyrir þessa manneskju.

Ummæli:
Hjartanlega sammála ykkur, þessir umræða er ósmekkleg og fyrir neðan okkar virðingu að mínu mati. Við þurfum á hjálp að halda og hún verður að koma erlendis frá. Ég tel okkur mjög heppin að manneskja eins og Eva gefur sér tíma til að hjálpa okkur. Hún hefur án efa meira en nóg á sinni könnu fyrir og getur án efa fengið mun meira fyrir sinn snúð annars staðar. Ég held hins vegar að hún sé að þessu af því henni er misboðið fyrir okkar hönd og vorkennir okkur. En við höfum ekki haft mikil kynni af fólki með sómatilfinningu upp á síðkastið og kannski þekkjum ekki slíkt þegar við loksins sjáum það. Ég skammast mín ofan í tær fyrir þessa umræðu.

Verkefni: Tröllaveiði - Nettröll eða ekki
Merking: Ekki nettröll